**O poezie**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O poezie e un cânt al iubirii

Un vis, o speranţă, un dor

O taină a desăvârşirii

Talentului de creator.

O poezie e lacrimă-n cer

E rugăciune şi sfântă chemare

Prin lume un vechi mesager

Miracol şi rază de soare.

O poezie e serviciu divin

Un necontenit legământ

E liturghie şi stih şi suspin

Adus din înalt pe pământ.

O poezie e-o uşă spre Rai

Magie, mister, gingăşie

Binecuvântat, dulce grai,

Legendă şi duioşie.

O poezie e filă de viaţă

În suflet o desfătare

O lecţie care se-nvaţă

Minune şi încântare.

O poezie e vioară din aur

Un sonet, un palid mister

O formă suavă-ntr-un abur

Putere ascunsă-n eter.

Lumini în vremuri cumplite,

Scânteieri, dar şi fantezie

Emoţii ascunse-n cuvinte

Toate astea-s o poezie.